ରାଗଧା ମହାବିଦ୍ୟାଳୟ ଛାତ୍ରୀ ସମ୍ମାନିତ\nବାରିପଦା ଅଫିସ,୨୭।୧୨- ଆନ୍ତଃ ରାଜ୍ୟ ୟୁଥ ରେଡ୍କ୍ରସ୍ର ଭୁବନେଶ୍ୱରଠାରେ ଅନୁଷ୍ଠିତ ୫ ଦିନିଆ ତାଲିମ ଶିବିରରେ ମୟୂରଭଞ୍ଜ ଜିଲା ରାଗଧାସ୍ଥିତ ଡିଗ୍ରୀ ମହାବିଦ୍ୟାଳୟର ଛାତ୍ରୀମାନେ ବିଭିନ୍ନ ପ୍ରତିଯୋଗିତାରେ ପାରଦର୍ଶିତା ପ୍ରଦର୍ଶନ କରିଛନ୍ତି।\nରାଗଧା ମହାବିଦ୍ୟାଳୟ ଛାତ୍ରୀ ସମ୍ମାନିତ\t December 27th, 11:23 AM December 27th, 11:23 AM\nବାରିପଦା ଅଫିସ,୨୭।୧୨- ଆନ୍ତଃ ରାଜ୍ୟ ୟୁଥ ରେଡ୍କ୍ରସ୍ର ଭୁବନେଶ୍ୱରଠାରେ ଅନୁଷ୍ଠିତ ୫ ଦିନିଆ ତାଲିମ ଶିବିରରେ ମୟୂରଭଞ୍ଜ ଜିଲା ରାଗଧାସ୍ଥିତ ଡିଗ୍ରୀ ମହାବିଦ୍ୟାଳୟର ଛାତ୍ରୀମାନେ ବିଭିନ୍ନ ପ୍ରତିଯୋଗିତାରେ ପାରଦର୍ଶିତା ପ୍ରଦର୍ଶନ କରିଛନ୍ତି। ୮ଟି ପଦକ ଓ ମହାବିଦ୍ୟାଳୟ ପାଇଁ ଗୋଟିଏ କପ ଆଣିଛନ୍ତି। ୟୁଥ ରେଡକ୍ରସ ଓଡିଶା ଶାଖାର ସମ୍ପାଦକ ଡକ୍ଟର ଜ୍ଞାନବ୍ରତ ମହାନ୍ତିଙ୍କଠାରୁ ଛାତ୍ରୀମାନେ ଏହି ପୁରସ୍କାର ଗ୍ରହଣ କରିଛନ୍ତି। ଯୁବ ରେଡ୍କ୍ରସ୍କ ଓଡିଶା ଶାଖାର ମୁଖ୍ୟ ଡ. କଳ୍ପନା ଦାସ ଓ ଜିଲା ସଂଯୋଜକ ଡ ଦିଲୀପ ଭୋଇ ପ୍ରମୁଖ ମଧ୍ୟ ଉପସ୍ଥିତ ରହି ଛାତ୍ରୀଙ୍କ କୃତିତ୍ୱକୁ ପ୍ରଶଂସା କରିଥିଲେ। ଏହି ଛାତ୍ରୀମାନେ ମହାବିଦ୍ୟାଳୟକୁ ଆସିବା ପରେ ସେମାନଙ୍କ ଉଦ୍ଦେଶ୍ୟରେ ଏକ ସ୍ବତନ୍ତ୍ର ସମ୍ବର୍ଦ୍ଧନା ସଭାର ଆୟୋଜନ କରାଯାଇଥିଲା। ମହାବିଦ୍ୟାଳୟ ଅଧ୍ୟକ୍ଷା ପ୍ରଫେସର ଅସିମା ସାହୁଙ୍କ ଅଧ୍ୟକ୍ଷତାରେ ଅନୁଷ୍ଠିତ କାର୍ଯ୍ୟକ୍ରମରେ ଛାତ୍ରୀ ଭାନୁପ୍ରିୟା ମହାନ୍ତି, ବବିତା ସିଂ, ସୁଷମା ମହାନ୍ତି, ରୁନି ମହାନ୍ତି, ସନ୍ଧ୍ୟାରାଣୀ ମହାନ୍ତି, ଯବା ମାରାଣ୍ଡି, ପ୍ରିୟଙ୍କା ସିଂ ପ୍ରମୁଖଙ୍କୁ ସମ୍ମାନିତ କରାଯାଇଥିଲା। ମହାବିଦ୍ୟାଳୟର ଯୁବ ରେଡକ୍ରସର କାଉନସିଲର ଅଧ୍ୟାପକ ଗୋପାଳକୃଷ୍ଣ ମହାନ୍ତି ଓ ଅଧ୍ୟାପିକା ସୁଚିତ୍ରା ବେହେରା ସହଯୋଗ କରିଥିଲେ। ପ୍ରକାଶ ଥାଉକି ଏହି କାର୍ଯ୍ୟକ୍ରମ ୧୭ ଡିସେମ୍ବରରୁ ଆରମ୍ଭ ହୋଇ ୨୧ ଡିସେମ୍ବରରେ ସରିଥିଲା।\nବିଲରୁ ମୃତଦେହ ଉଦ୍ଧାର\nଧାମନଗର,୨୧।୧୦(ଡି.ଏନ.ଏ.)-ଭଦ୍ରକ ଜିଲା ଧାମନଗର ବ୍ଲକ ଧୁଷୂରୀ ଥାନା ଅନ୍ତର୍ଗତ ହରିହଂସ ଗ୍ରାମର ଭୋଳାନାଥ ନାୟକ(୪୮)ଙ୍କ ମୃତଦେହ ବିଲରୁ ଉଦ୍ଧାର କରାଯାଇଛି। ଭୋଳାନାଥ ଶନିବାର ନିଜ ସାରୁ ବିଲକୁ କାମ କରିବାକୁ ଯାଇଥିଲେ।\nଆଜି ଭ୍ରଷ୍ଟାଚାର ବିରୋଧୀ ସମାବେଶ\nବାରିପଦା ଅଫିସ,୨୧।୧୦- ମୟୂରଭଞ୍ଜ ମିଳିତ କ୍ରିୟାନୁଷ୍ଠାନ କମିଟି ପକ୍ଷରୁ ରବିବାର ସ୍ଥାନୀୟ ଛଉ ପଡିଆଠାରେ ଭ୍ରଷ୍ଟାଚାର ବିରୋଧୀ ସମାବେଶ ଅନୁଷ୍ଠିତ ହେବ। ଏହି କାର୍ଯ୍ୟକ୍ରମରେ ପୂର୍ବତନ ମନ୍ତ୍ରୀ ଡା.ଦାମୋଦର ରାଉତ, ପୂର୍ବତନ ଏମପି ବୈଜୟନ୍ତ ପଣ୍ଡା, ପୂର୍ବତନ ରାଜ୍ୟ ସମବାୟ ସମିତି ସଭାପତି ଯଜ୍ଞେଶ୍ୱର ବାବୁ, ବରିଷ୍ଠ ଖବରଦାତା ରବି ଦାସ ପ୍ରମୁଖ ଯୋଗ ଦେବାର କାର୍ଯ୍ୟକ୍ରମ ରହିଛି। ଏହି କାର୍ଯ୍ୟକ୍ରମ ପ୍ରସ୍ତୁତି ସମ୍ପର୍କରେ ଶନିବାର ଲାଲବଜାରଠାରେ ଏକ ସମୀକ୍ଷା ବୈଠକ ଅନୁଷ୍ଠିିତ ହୋଇଯାଇଛି।\nନଭେମ୍ବର ପହିଲାରୁ ଖୋଲିବ ଶିମିଳିପାଳ\nବାରିପଦା ଅଫିସ,୨୧।୧୦-ମୟୂରଭଞ୍ଜ ଜିଲା ଅଧୀନ ଶିମିଳିପାଳ ଅଭୟାରଣ୍ୟ ଆସନ୍ତା ନଭେମ୍ବର ପହିଲାରୁ ପର୍ଯ୍ୟଟକଙ୍କ ପାଇଁ ଖୋଲିବ। ଏନେଇ ଶିମିଳିପାଳ ବ୍ୟାଘ୍ର ସଂରକ୍ଷଣ ପ୍ରକଳ୍ପ କର୍ତ୍ତୃପକ୍ଷ ସୂଚନା ଦେଇଛନ୍ତି। ବର୍ଷା କାରଣରୁ ପ୍ରତି ବର୍ଷ ଜୁନ ୧୬ ତାରିଖରୁ ବନ୍ଦ ରହୁଥିବା ଶିମିଳିପାଳ ଅଭୟାରଣ୍ୟକୁ ନଭେମ୍ବର ପହିଲାରୁ ଖୋଲାଯାଏ। ମନଲୋଭା ପ୍ରାକୃତିକ ଦୃଶ୍ୟରାଜି ସହ ଜଳପ୍ରପାତର ମଜା ନେବା ପାଇଁ ରାଜ୍ୟ ତଥା ରାଜ୍ୟ ବାହାରର ପର୍ଯ୍ୟଟକ ଉତ୍ସୁକତାର ସହ ଅପେକ୍ଷା କରିଥାନ୍ତି।\n'ପ୍ରେରଣାର ଉତ୍ସ ହୋଇ ରହିବେ ସୂର୍ଯ୍ୟମଣି': ଶ୍ରାଦ୍ଧବାର୍ଷିକୀରେ ପ୍ରତିମୂର୍ତ୍ତି ଉନ୍ମୋଚିତ\nବାଲେଶ୍ୱର ଅଫିସ, ୨୧।୧୦- ବାଲେଶ୍ୱରର ବିଶିଷ୍ଟ ସ୍ବାଧୀନତା ସଂଗ୍ରାମୀ ସୂର୍ଯ୍ୟମଣି ପଣ୍ଡା ଥିଲେ ବହୁମୁଖୀ ପ୍ରତିଭା ସମ୍ପନ୍ନ ବ୍ୟକ୍ତିତ୍ୱ । ତାଙ୍କ ସ୍ବଦେଶ ପ୍ରୀତି, ତ୍ୟାଗ, ବୀରତ୍ୱ ଓ ସାହାସ ଅସାଧାରଣ। ତାଙ୍କ ସଂଗ୍ରାମୀ ଜୀବନ ସମସ୍ତଙ୍କ ଲାଗି ପ୍ରେରଣାର ଉତ୍ସ ହୋଇ ରହିବ ବୋଲି ଶୋଭାରାମପୁର ବାସଭବନରେ ଆୟୋଜିତ ପ୍ରଥମ ଶ୍ରାଦ୍ଧବାର୍ଷିକୀ ଉତ୍ସବରେ ଅତିଥି ଓ ବକ୍ତାମାନେ ମତବ୍ୟକ୍ତ କରିଛନ୍ତି। ଏହି ଅବସରରେ ସଂଗ୍ରାମୀ ସୂର୍ଯ୍ୟମଣିଙ୍କ ପ୍ରତିମୂର୍ତ୍ତି ଉନ୍ମୋଚିତ ହୋଇଥିଲା।
